Når man ser på mængden af flasker, skulle man tro, at eleverne i fra børnehaveklassen på Tybjerg Privatskole ved Herlufmagle på Sydsjælland drikker virkelig mange sodavand.

De har jo ingen penge, men det har vi Melania Kristiansen, elev i børnehaveklassen på Tybjerg Privatskole

Men selv om de har et par favoritter i posen, så er det ikke dem selv, der har drukket dem allesammen.

De har i stedet samlet pantflasker, hvor alle pengene skal gives til Danmarks Indsamling 2020, der giver penge til børn på flugt.

- Vi propper alle flaskerne ind i automaten lige nu, siger Melania Kristiansen, mens hun og alle de andre elever fra børnehaveklassen panter flasker ved Superbrugsen i Fensmark.

Artiklen fortsætter under billedet.

Eleverne fra børnehaveklassen stabler og sorterer dåser og flasker, der skal pantes. Foto: Katja Højbjerg - TV2 ØST

Pengene skal blandt andet gives til børn, der skal have hjælp undervejs på flugten, og når de er nået frem. Ligesom der også gives penge til at hjælpe børn, som har mulighed for at vende hjem til deres familie eller oprindelsesland.

Det hele begyndte for tre uger siden, da klasselærer Lone Møllebro fortalte om børn i andre lande, der har det svært og er på flugt.

Artiklen fortsætter under billedet.

Pantfflaskere har fyldt en del i klasselokalet. Foto: Katja Højbjerg - TV2 ØST

- Det er børn, der flygter fra sit hjem, fordi de ikke har noget sted at bo, hvis nu for eksempel der er kommet nogle bombefly og bomber deres hus, fortæller Elle Høegh.

En verden der er langt væk, men alligevel historier, der kom tæt på. Derfor eleverne fik lyst til at gøre noget for børnene på flugt.

- Det er nogle børn, som er på flugt og ikke kan nå at tage penge med, siger Melania Kristiansen.

Artiklen fortsætter under billedet.

Poserne med pantflasker vises frem. Foto: Katja Højbjerg - TV2 ØST

- Derfor var vi nødt til at hjælpe dem, tilføjer Sylvester Aabo.

Naboer og skolekammerater hjalp til

Men hvordan gør man det, når man er seks år?

Børnehaveklasseeleverne besluttede sig for at samle flasker, og de vil give panten til Danmarks Indsamling 2020, der sendes lørdag den 1. februar på DR1.

Jeg har bare været ude at lave mit nuttede ansigt Sylvester Aabo, elev i børnehaveklassen på Tybjerg Privatskole

- Jeg var spændt på, om vi kunne samle 100 - eller over 100 flasker, siger Theo Aaberg.

Første mål var at fylde klassens egen indsamlingsboks, som er lavet ud af en stor papkasse. Det mål blev hurtigt nået.

- Vi har gået rundt og banket på døre og spurgt om vi måtte få pantflasker, siger Melania Kristiansen.

Artiklen fortsætter under billedet.

Den store papkasse til flaskepant blev hurtigt fyldt. Foto: Katja Højbjerg - TV2 ØST

Det viste sig, at forældre og naboer var med på idéen. Og alle tricks i bogen er blev brugt.

- Jeg har bare været ude at lave mit nuttede ansigt, siger Sylvester Aabo.

I takt med at poserne blev flere, blev lysten til at hjælpe større på resten af privatskolen.

Pludselig kom der flasker fra 1. klasse, en pose med flasker fra 3. klasse og til sidst var der så mange flasker, at det var svært at holde tal på dem.

Artiklen fortsætter under billedet.

Emma Sørensen leger med dåserne, inden de skal pantes. Foto: Katja Højbjerg - TV2 ØST

Så var det som om, at en helt særlig følelse spredte sig klassen.

- De har jo ingen penge, men det har vi ­- mange penge - så derfor var det rart at hjælpe dem, der ikke har, siger Melania Kristiansen.

- Så føles det bare sådan, at man har det virkelig dejligt indeni, siger Emma Sørensen.

Har indsamlet over en milliard kroner

Tilbage ved brugsen i Fensmark. Her er der styr på finanserne i børnehaveklassens pengekasse, og der er særligt en voksen, som er imponeret over børnenes indsats.

- Jeg er vildt stolt af de her unger. Jeg er også stolt af, at projektet er blevet sådan, så jeg kan se den glæde, de har ved, at de kan give det videre, siger klasselærer Lone Møllebro.

Artiklen fortsætter under billedet.

Eleverne i børnehaveklassen på Tybjerg Privatskole står i kø for at pante flasker. Foto: Katja Højbjerg - TV2 ØST

Nu håber børnehaveklassen, at deres bidrag kan gøre en forskel for børn på flugt. I alt indsamlede de 2032,50 kroner på pantfalskerne.

Siden 2007 har danskerne hvert år i februar kunne give penge til Danmarks Indsamling. Sidste år blev der indsamlet 71.708.004 kroner.

Ifølge organisationen bag indsamlingen er der gennem årene samlet set indsamlet over en milliard korner. Samtidig tiltrækker det store indsamlingsshow hvert år op mod cirka halvanden million tv-seere.

Liva Jespersen fra børnehaveklassen på Tybjerg Privatskole viser pantkuponerne frem. Foto: Katja Højbjerg - TV2 ØST